CELEX: 32016R0861
Language: et
Date: 2016-02-18 00:00:00
Title: Komisjoni delegeeritud määrus (EL) 2016/861, 18. veebruar 2016, millega parandatakse komisjoni delegeeritud määrust (EL) nr 528/2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, milles käsitletakse optsioonide muid riske kui deltarisk tururiski standardmeetodi puhul, ning millega parandatakse komisjoni delegeeritud määrust (EL) nr 604/2014, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega kvalitatiivsete ja asjakohaste kvantitatiivsete kriteeriumide kohta, mille alusel määratakse kindlaks selliste töötajate kategooriad, kelle ametialane tegevus mõjutab oluliselt krediidiasutuse või investeerimisühingu riskiprofiili (EMPs kohaldatav tekst)

1.6.2016   
            
            
               ET
            
            
               Euroopa Liidu Teataja
            
            
               L 144/21
            
         KOMISJONI DELEGEERITUD MÄÄRUS (EL) 2016/861,
   18. veebruar 2016,
   millega parandatakse komisjoni delegeeritud määrust (EL) nr 528/2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, milles käsitletakse optsioonide muid riske kui deltarisk tururiski standardmeetodi puhul, ning millega parandatakse komisjoni delegeeritud määrust (EL) nr 604/2014, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega kvalitatiivsete ja asjakohaste kvantitatiivsete kriteeriumide kohta, mille alusel määratakse kindlaks selliste töötajate kategooriad, kelle ametialane tegevus mõjutab oluliselt krediidiasutuse või investeerimisühingu riskiprofiili
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ, (1) eriti selle artikli 94 lõiget 2,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (2) eriti selle artikli 329 lõike 3 kolmandat lõiku, artikli 352 lõike 6 kolmandat lõiku ja artikli 358 lõike 4 kolmandat lõiku,
   ning arvestades järgmist:
   
               (1)
            
            
               Määruse (EL) nr 575/2013 artikli 329 lõikes 3, artikli 352 lõike 6 kolmandas lõigus ja artikli 358 lõike 4 kolmandas lõigus on sätestatud, et Euroopa Pangandusjärelevalve (EBA) töötab välja eri meetodid, mis kajastavad krediidiasutuste ja investeerimisühingute omavahendite nõuetes lisaks deltariskile ka muid riske viisil, mis on proportsionaalne krediidiasutuste ja investeerimisühingute selle tegevuse ulatuse ja keerukusega, mis on seotud optsioonide ja ostutähtedega. Seda arvestades töötas EBA välja asjaomaste regulatiivsete tehniliste standardite eelnõu, mille komisjon kinnitas ja võttis vastu komisjoni delegeeritud määrusena (EL) nr 528/2014 (3).
            
         
               (2)
            
            
               Direktiiviga 2013/36/EL kehtestatud usaldatavusnõuete täitmise järelevalve raamistikus nõutakse, et kõik krediidiasutused ja investeerimisühingud peavad kindlaks määrama kõik töötajad, kelle ametialane tegevus mõjutab oluliselt krediidiasutuse või investeerimisühingu riskiprofiili. Kooskõlas direktiivi 2013/36/EL artikli 94 lõikega 2 töötas EBA välja asjaomaste regulatiivsete tehniliste standardite eelnõu, mille komisjon kinnitas ja võttis vastu komisjoni delegeeritud määrusena (EL) nr 604/2014 (4).
            
         
               (3)
            
            
               Delegeeritud määruses (EL) nr 528/2014 ja delegeeritud määruses (EL) nr 604/2014 on mõned vead, mis tuleb parandada.
            
         
               (4)
            
            
               Delegeeritud määruse (EL) nr 528/2014 kohaselt peaksid lihtsustatud meetodit saama kasutada üksnes need krediidiasutused ja investeerimisühingud, kes ainult ostavad optsioone ja ostutähti, kuid neil ei peaks olema kohustust seda lähenemisviisi kohaldada. Seetõttu on asjakohane parandada delegeeritud määruse (EL) nr 528/2014 artikli 2 sõnastust, mis kohustab kõnealuseid krediidiasutusi ja investeerimisühinguid kasutama lihtsustatud meetodit ega takista teistel krediidiasutustel ja investeerimisühingutel samuti kasutamast kõnealust lähenemisviisi.
            
         
               (5)
            
            
               Delegeeritud määruse (EL) nr 604/2014 artikli 4 lõike 1 punkti c tuleks muuta nii, et see hõlmaks kõiki töötajaid, kes kuuluvad töötasu kogusumma poolest samasse töötasuvahemikku kõrgema juhtkonna ja riski võtjatega kui olulise riski võtjad ehk nendega, kelle ametialane tegevus mõjutab oluliselt krediidiasutuse või investeerimisühingu riskiprofiili.
            
         
               (6)
            
            
               Käesolev määrus põhineb EBA poolt komisjonile esitatud regulatiivsete tehniliste standardite eelnõul.
            
         
               (7)
            
            
               EBA on läbi viinud avaliku konsultatsiooni regulatiivsete tehniliste standardite esialgse eelnõu kohta, mida käesoleva määrusega parandatakse, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (5) artikli 37 kohaselt loodud pangandussektori sidusrühmade kogult.
            
         
               (8)
            
            
               Tagamaks, et regulatiivseid tehnilisi standardeid saaks õigesti kohaldada võimalikult kiiresti, peaks käesolev määrus jõustuma järgmisel päeval pärast selle avaldamist Euroopa Liidu Teatajas,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määruse (EL) nr 528/2014 parandus
   Delegeeritud määruse (EL) nr 528/2014 artikkel 2 asendatakse järgmisega:
   
      „Artikkel 2
      Üksnes need krediidiasutused ja investeerimisühingud, kes ainult ostavad optsioone ja ostutähti, võivad kasutada lihtsustatud meetodit.“
   
   Artikkel 2
   Delegeeritud määruse (EL) nr 604/2014 parandus
   Delegeeritud määruse (EL) nr 604/2014 artikli 4 lõike 1 punkt c asendatakse järgmisega:
   
      
                  „c)
               
               
                  töötajale määrati eelneval majandusaastal töötasu kogusummas, mis on vähemalt sama suur kui väikseim kogutöötasu, mis määrati kõnealusel majandusaastal kõrgema juhtkonna liikmele või töötajale, kes vastab mis tahes kriteeriumile, mis on sätestatud artikli 3 punktis 1, 5, 6, 8, 11, 12, 13 või 14.“
               
            
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 27.6.2013, lk 338.
   
      (2)  ELT L 176, 27.6.2013, lk 1.
   
      (3)  Komisjoni delegeeritud määrus (EL) nr 528/2014, 12. märts 2014, millega täiendatakse Euroopa Parlamendi ja nõukogu määrust (EL) nr 575/2013 seoses regulatiivsete tehniliste standarditega, milles käsitletakse optsioonide muid riske kui deltarisk tururiski standardmeetodi puhul (ELT L 148, 20.5.2014, lk 29).
   
      (4)  Komisjoni delegeeritud määrus (EL) nr 604/2014, 4. märts 2014, millega täiendatakse Euroopa Parlamendi ja nõukogu direktiivi 2013/36/EL seoses regulatiivsete tehniliste standarditega kvalitatiivsete ja asjakohaste kvantitatiivsete kriteeriumide kohta, mille alusel määratakse kindlaks selliste töötajate kategooriad, kelle ametialane tegevus mõjutab oluliselt krediidiasutuse või investeerimisühingu riskiprofiili (ELT L 167, 6.6.2014, lk 30).
   
      (5)  Euroopa Parlamendi ja nõukogu määrus (EL) nr 1093/2010, 24. november 2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).